Държавен вестник, бр. 83, 2022 г., стр. 23

БРОЙ  83	
Д Ъ Р Ж А В Е Н  В Е С Т Н И К 	
СТР.  23  
4. квалификация за заваряване на армиро-
въчни стомани съгласно БДС EN ISO 17660; 
5. квалификация за заваряване на кон-
струкционни стомани, неръждаеми стомани 
и други съгласно БДС EN ISO 15612 (стан-
дартна процедура на заваряване); за класове 
на изпълнение ЕХС3 и ЕХС4 се прилага само 
ако е разрешено в проектната документация;
6. квалификация за заваряване на конструк-
ционни стомани, неръждаеми стомани и други 
съгласно БДС EN ISO 15611 (предишен опит 
при заваряване); за класове на изпълнение 
ЕХС3 и ЕХС4 не се прилага;
7. квалификация за заваряване на кон-
струкционни стомани, неръждаеми стомани и 
други съгласно БДС EN ISO 15610 (изпитани 
консумативи, използвани при заваряване); 
за класове на изпълнение ЕХС3 и ЕХС4 не 
се прилага. 
(3) При заваряване на детайли, покрити 
със защитен грунд, изпитването на заваръч-
ната процедура трябва да се извършва при 
максимално допустимата дебелина на грунда 
(номиналната + допустимото отклонение). 
Заваряемостта на защитния грунд се доказва 
съгласно БДС EN ISO 17652-1 и БДС EN ISO 
17652-4. Заваръчната процедура се квалифици-
ра успешна, ако несъвършенствата на пробния 
образец са в специфицираните граници за 
ниво на качество „В“ съгласно БДС EN ISO 
5817, с изключение на порьозността, която се 
ограничава в следните диапазони:
1. липсва линейна порьозност;
2. максимална стойност от 8 % съгласно 
БДС EN ISO 5817, приложение А или макси-
мална стойност от 4 % за елементи, подло-
жени на умора.
(4) След успешно проведени изпитвания на 
образеца, заварен по предварителната заваръч-
на процедура PWPS, заваръчната процедура се 
квалифицира, като се издава свидетелство за 
квалификация. Заваряване може да се извърш-
ва само в обхвата за квалификация съгласно 
съответното свидетелство за квалификация.
Чл. 42. Преди започване на дейностите, 
свързани със заваряване, се изготвя план 
за заваряване, който включва: цитиране на 
заваръчната процедура, по която ще се из-
вършва заваряването; данни за подгряване, 
ако е необходимо; изисквания за топлинна 
обработка след завършване на заваряването, 
ако е необходимо; мерки за предотвратяване 
появата на деформации; мерки за избягване на 
ламеларно разслояване; последователност на 
заваряване; позиция на заваряване и промяна 
на позицията при заваряване; посочване на 
помощни средства, използвани при заваря-
ването; маркиране на заваръчните шевове; 
изисквания за междинен и краен контрол на 
заварените съединения съгласно допустимите 
отклонения, определени в глава втора, раздел 
VII на наредбата. Допустимите отклонения се 
дефинират в съответната заваръчна процедура.
Чл. 43. (1) Преди започване изпълнени-
ето на заваръчните дейности се извършва 
подготовка за заваряване, която включва 
дейностите по подготовка на повърхностите 
на съединенията и на добавъчните материали 
за заваряване и помощни средства за монтаж.
(2) Видовете обработка на повърхностите 
(челата) трябва да са в съответствие с БДС 
EN ISO 9692-1 и БДС EN ISO 9692-2. За пре-
поръчителни обработки на повърхностите 
при мостови плочи се спазват указанията 
на информационно приложение С към БДС 
EN 1993-2.
(3) Заваряваните повърхности трябва да са 
сухи, почистени механично и/или химично 
от всякакви замърсители и остатъците от 
термично или механично рязане премахнати. 
Предварително нанесените защитни грундове 
се премахват, освен ако е налична квалифици-
рана заваръчна процедура, която доказва, че 
използваният конкретен тип грунд не влошава 
качествата на завареното съединение.
(4) Допълнителните материали за заваря-
ване се складират съгласно предписанията 
на производителя. Флюси и електроди се 
складират на сухо и проветриво място и се 
спазват препоръките за съхранение на произ-
водителя. Флюси и електроди се подсушават 
при температури и времетраене, определени 
от производителя, преди да се използват за 
заваряване. Дефектни, наранени или непра-
вилно съхранявани добавъчни материали за 
заваряване не се влагат в производство на 
стоманени конструкции или елементи за тях.
(5) Преди започване на заваряването се 
извършва монтаж (сглобяване) на отделните 
детайли, влизащи в състава на един елемент. 
Детайлите се сглобяват посредством помощ-
ни средства (стеги) и/или чрез прикрепяне 
посредством къси прикрепващи заваръчни 
шевове (точкуване, прихватки). Монтажът 
се извършва по такъв начин, че детайлите 
да се напаснат и окончателните размери на 
елементите да са в рамките на специфици-
раните допустими отклонения. Предвиждат 
се допуски за деформиране и свиване след 
изстиване.
Чл. 44. (1) Прикрепващите шевове са точ­
кови заварки или къси прикрепващи шевове. 
Минималната дължина на прикрепващите 
шевове трябва да е по-малка от четири пъти 
дебелината на най-дебелия детайл, или 50 
mm, освен ако чрез изпитване не се докажат 
и по-къси шевове.
(2) Точковите заварки се запилват до ос-
новен метал преди полагането на основния 
заваръчен шев. Късите прикрепващи шевове 
могат да не се запилват до основен метал, 
ако са изпълнени с режимите на заваряване